સમસ્ત યુવા આંબેડકરી સમાજ અને સમતા સૈનિક દળના આમંત્રણને માન આપીને જિગ્નેશ મેવાણી રવિવારે સુરત આવ્યા છે. તેમણે કહ્યું હતું કે હવે હું સુરત આવી ગયો છું એટલે સુરતમાં પણ દારૂના અડ્ડા પર જનતા રેડ કરવામાં આવશે,ખાલી મને સુરતમાં દારૂના અડ્ડાના સરનામા આપો સાંજ સુધીમાં બધા અડ્ડા બંધ કરાવી દઇશ. મેવાણીએ પોતાની આક્રમક સ્ટાઇલમાં ભાષણ આપતા વધુમાં કહ્યું હતું કે બુટલેગરો હવે સુરતમા દારૂ વેચવાની હિંમત નહીં કરે. દારૂના દુષણ અંગે મેંવાણીએ ગંભીર આક્ષેપ કરતા કહ્યું હતું કે રાજયમાં દારૂનો ધંધો એટલા માટે જોરમાં ચાલે છે કારણે કે દારૂના હપ્તા છેક ઉપર સુધી પહોંચે છે.